hotchpotch/miracl-hf-unified huggingface dataset:
द लंच बॉक्स
द लंच बॉक्स रितेश बत्रा द्वारा निर्देशित और गुनीत मोंगा, अनुराग कश्यप एवं अरुण रंगाचारी द्वारा निर्मित पत्रोचित रोमानी फिल्म है। फ़िल्म को एक साथ कई स्टूडियों में जारी किया गया। ये स्टूडियो यूटीवी मोशन पिक्चर्स, धर्मा प्रोडक्शन्स, सिख्य ऐंटरटेनमेंट, डर मोशन पिक्चर्स, एनएफडीसी (भारत), रोह फ़िल्म्स (जर्मनी), एएसएपी फ़िल्म्स (फ़्रांस) और सिने मोसायक (संयुक्त राज्य अमेरिका) हैं। इसमें इरफ़ान ख़ान, निमरत कौर और नवाजुद्दीन सिद्दीकी ने मुख्य कलाकारों की भूमिका अदा की है। फ़िल्म के २०१३ के कान फ़िल्म महोत्सव में भी प्रदर्शित किया जा चुका है उसके बाद ग्रांड रैल डोर में भी दिखाया जा चुका है और बाद में ये फिल्म क्रिटिक्स सप्ताह दर्शकों की पसंद अवार्ड भी जीत चुकी है इस अवार्ड को "ग्रांड रेल डी और" नाम से भी जाना जाता है। यह फ़िल्म २०१३ के टोरण्टो अन्तर्राष्ट्रीय फ़िल्म महोत्सव में भी जारी की जा चुकी है। भारत, अमेरिका एवं यूके में फ़िल्म को 20 सितम्बर 2013 को जारी किया गया।
फ़िल्म मुम्बई आधारित है और मुम्बई की डब्बावाला (लंच बॉक्स सेवा) की गलती से आरम्भ हुई जो एक युवा महिला और रिटायरमेंट की दहलीज पर खड़ा एक व्यक्ति'लंच बॉक्स' के जरिए एक दूसरे को जान पाते हैं और प्यार कर बैठते हैं की कहानी को दिखाया गया है। इला (निमरत कौर) एक गृहणी है और उसकी एक छोटी बेटी है। उसके पति (नकुल वैद्य) के विवाहेतर सम्बंध हैं। उसका पति हमेशा अपने मोबाइल से चिपका रहता है। अपने पति के लिए बेहतरीन भोजन बना कार्यालय भेजकर वह उसका प्यार पाने की कोशिश करती है। साजन फर्नांडीज़ (इरफ़ान ख़ान) सरकारी कार्यालय का एक कर्मचारी है। उनकी पत्नी का निधन हो चुका है और वो अपने कार्यालय में डब्बावाला (टिफिन सर्विस) से भोजन मंगवाते हैं। एक दिन डिब्बावाले की ग़लती से, श्रीमती इला के पति का डिब्बा जो कि इला ने खुद बनाया था साजन के पास पहुँच जाता है और साजन का डिब्बा इला के पति को। पहली बार टिफिन बदलने के बाद डिब्बेवाले को अपनी इस गलती का कभी पता ही नहीं चलता और दोनों के टिफिन रोज बदलते रहते हैं। पहले दिन टिफिन बदलने के बाद इला अगले दिन डिब्बे में हाथ से लिखा हुआ एक नोट रखती है। साजन उस पत्र का जवाब देता है और इस तरह दोनो के बीच बिना मिले बातचीत का सिलसिला शुरू हो जाता है। वे हर मसले पर बात करते हैं यहाँ तक कि इला फर्नांडीज को अपने पति के विवाहेतर संबंधों के बारे में भी बता देती है। एक दिन इला फर्नांडीज को लिखके भेजती है की वह भूटान जाना चाहती है। फर्नांडीस उसे लिखकर भेजता है की क्या वह भी उसके साथ जा सकता है। इसके बाद इला लिख कर उत्तर देती है की वह एक अजनबी के साथ कैसे जा सकती है। फिर, एक दिन इला और फर्नांडीज मिलने का फैसला करते हैं। दोनों एक रेस्तरां में आने को तैयार हो जाते है लेकिन फर्नांडीस वहाँ पर नहीं आता | इला अगले दिन उसे खाली डब्बा भेजती है। साजन फर्नांडीस उसे लिखकर भेजता है की वह वहाँ पर आया था लेकिन उससे मिला नहीं क्योकि वह अब इला की तुलना में वृद्ध हो गया है। वह उसे इस सब को छोडकर आगे बढ़ जाने को कहता है। एक दिन इला को फर्नांडीस के काम करने की जगह का पता चल जाता है लेकिन वहाँ उसे पता चलता है कि फर्नांडीस उस नौकरी को छोड कर नासिक चला गया है। फिल्म के अंत में साजन नासिक से वापस आ जाता है और इला की खोज करता है और पृष्ठभूमि में डब्बेवालो का गाना बज रहा होता है।
फटा पोस्टर निकला हीरो
फटा पोस्टर निकला हीरो २०१३ की बॉलीवुड की एक्शन हास्य फ़िल्म है। फ़िल्म में मुख्य भूमिका शाहिद कपूर और इलियाना डी'क्रूज़ ने निभाई है। फ़िल्म के निर्देशक टिप्स म्यूज़िक फ़िल्म्स के रमेश तौरानी हैं और राजकुमार सन्तोषी फ़िल्म निर्माता हैं, जिन्होंने "घायल" (1990), "अंदाज़ अपना अपना" (1994), "ख़ाकी" (2004) और "अजब प्रेम की ग़ज़ब कहानी" (2009) जैसी फ़िल्मों का निर्देशन कार्य किया है। फ़िल्म 20 सितम्बर 2013 को जारी की गयी। यह एक युवा लड़के विश्वास राव (शाहिद कपूर) की कहानी है जो हीरो बनने के सपने देखता है। उसकी माँ सावित्री देवी (पद्मिनी कोल्हापुरी) ऑटोरिक्शा चलाती हैं और चाहती हैं कि उनका बेटा ईमानदार पुलिस अफ़सर बने। सावित्री के पति, यशवंत राय (मुकेश तिवारी) भ्रष्ट पुलिस अफ़सर होते हैं, जिनकी एक कार दुर्घटना में मौत हो जाती है। उस समय वो अवैध तरीके से मिली संपत्ति लेकर, अपनी बीवी और नवजात बच्चे विश्वास को छोड़कर भाग रहे थे। विश्वास को मुंबई के पुलिस विभाग से इंटरव्यू का बुलावा आता है। लेकिन वह फ़िल्म इंडस्ट्री में मौके की तलाश रहा होता है। वह फ़िल्मी दुनिया के लिए अपना संघर्ष शुरू कर देता है। एक दिन जब वह पुलिस की वर्दी में घूम रहा होता है, उसकी मुलाकात सामाजिक कार्यकर्ता काजल (इलीना डीक्रूज़) से होती है, जो उसे भूल से पुलिस अफ़सर समझ लेती है। यह बात तेज़ी से फैलती है। ग़लती से विश्वास की फ़ोटो अख़बार में छप जाती है। बाद में विश्वास के जीवन में बहुत उतार चढ़ाव आने का दौर आरम्भ होता है।
फ़िल्म का संगीत प्रीतम चक्रबर्ती ने बनाया है जिसके गीत इरशाद कामिल और अमिताभ भट्टाचार्य ने लिखे हैं। प्रथम गीत "तु मेरे अगल बगल है" २६ जुलाई २०१३ को जारी किया गया। यह गीत मिका सिंह ने गाया है। फ़िल्म के पाँच गीत: "हे मिस्टर डीजे" एक क्लब गीत है जो बेनी दयाल, शेफाली आलवरीज एवं शाल्मली खोलगडे ने गाया है। गीत रंग शरबतों का आतिफ़ असलम एवं चिन्मयी ने गाया है। एक अन्य संस्करण मैं रंग शरबतों का (बदला हुआ संस्करण) अरिजीत सिंह ने गाया है। धतिंग नाच एक आयटम नम्बर है जो नर्गिस फ़ख़री पर फ़िल्माया गया है और नेहा कक्कड़ और नकाश ने इसे गाया है।
फ़िल्म के अन्य चार गीत संगीत स्ट्रीमिंग सेवा सावन पर ​​विशेष रूप से जारी किए गए।
फ़िल्म "फटा पोस्टर निकला हीरो" का विज्ञापन चित्र अर्थात झलक १४ जुलाई २०१३ को जारी की गयी थी।
सावित्री बाई फुले
सावित्री बाई फुले उत्तर प्रदेश से भारतीय राजनीतिज्ञा हैं। वो १६वीं लोकसभा में बहराइच लोक सभा निर्वाचन क्षेत्र से भारतीय जनता पार्टी की सांसद हैं।इस समय वह भारतीय जनता पार्टी को छोड़कर अपनी पार्टी, कांशीराम बहुजन समाज पार्टी के नाम से बना कर उत्तर प्रदेश की राजनीति में कमर कस चुकी है ।।
डॉ राम मनोहर लोहिया अवध विश्वविद्यालय
डॉ राम मनोहर लोहिया अवध विश्वविद्यालय भारत का एक प्रमुख विश्वविद्यालय है। यह उत्तर प्रदेश के अयोध्या में स्थित है। इसे उत्तर प्रदेश सरकार द्वारा 25 जुलाई 1975 को विश्वविद्यालय का दर्जा दिया गया। इसका नाम प्रसिद्ध समाजवादी नेता एवं आर्थिक चिन्तक राममनोहर लोहिया के नाम पर रखा गया है।
वर्ष 1984 में यह विश्वविद्यालय आवासीय विश्वविद्यालय बन गया। पहले यहाँ चार विभाग आरम्भ हुए - इतिहास विभाग, संस्कृति एवं पुरातत्त्व विभाग, ग्रामीण अर्थव्यवस्था, गणित तथा सांख्यिकी विभाग और ठोस अवस्था भौतिकी विभाग।
जोशीया
हिब्रू बाइबल के अनुसार जोशीया या योशीया (Josiah / ६४९-६०९ ईo पूo)) यहूदिया (Juda) अर्थात् दक्षिण फिलिस्तीन के १६वें राजा थे। अधिकांश इतिसकार मानते हैं कि योशीया ने महत्वपूर्ण हिब्रू धर्मग्रन्थों का संकलन किया या उन्हें स्थापित किया। अपने पिता की हत्या होने पर वे आठ वर्ष की उम्र में राजा बने थे।
जोशिया अत्यंत धार्मिक थे; पतनोन्मुख यहूदी धर्म का सुधारांदोलन उनके द्वारा प्रारंभ हुआ। उन्होंने यहूदिया तथा इसराएल (उत्तरी फिलिस्तीन) में मूर्तिपूजा के सभी मंदिर नष्ट कर दिए। मूर्तिपूजा पर प्रतिबंध लगाया। योरुसलेम के मंदिर का पुनरुद्धार किया तथा मूसा की संहिता को पूर्ण रूप से लागू कर दिया। ६०९ ईo पूo में जब मिस्र के राजा नेको बाबुल के विरुद्ध असीरिया की सहायता करने के उद्देश्य से फिलिस्तीन पार कर रहे थे तब ज़ोशीया ने अपनी सेना के साथ उनको एसट्रालोन के मैदान में रोकना चाहा। वह उस युद्ध में आहत होकर शीघ्र ही योरुसलेम में चल बसे। अत: उनके द्वारा चलाए हुए सुधारांदोलन का प्रगति रुक गई। जेरेनियाआदि कुछ लोगों ने इसे बनाए रखने का व्यर्थ प्रयास किया। जोशीया के सुधारांदोलन की असफलता यहूदी जाति के लिये महाविपत्ति सिद्ध हुई।
अवहट्ठ
अपभ्रंश के ही परवर्ती रूप को 'अवहट्ट' नाम दिया गया है। ग्यारहवीं से लेकर चौदहवीं शती के अपभ्रंश रचनाकारों ने अपनी भाषा को 'अवहट्ट' कहा। साधारणतः बांग्ला भाषा की उत्पत्ति का क्रम यह बताया जाता है- मागधी प्राकृत --> मागधी अपभ्रंश --> मागधी अवहट्ठ ---> बांग्ला
कालक्रम से अपभ्रंश साहित्य की भाषा बन चुका था, इसे 'परिनिष्ठित अपभ्रंश' कह सकते हैं। यह परिनिष्ठित अपभ्रंश उत्तर भारत में राजस्थान से असम तक काव्यभाषा का रूप ले चुका था। लेकिन यहाँ यह भूल नहीं जाना चाहिए कि अपभ्रंश के विकास के साथ-साथ विभिन्न क्षेंत्रों की बोलियों का भी विकास हो रहा था और बाद में चलकर उन बोलियों में भी साहित्य की रचना होने लगी। इस प्रकार परवर्ती अपभ्रंश और विभिन्न प्रदेशों की विकसित बोलियों के बीच जो अपभ्रंश का रूप था और जिसका उपयोग साहित्य रचना के लिए किया गया उसे ही 'अवहट्ठ' कहा गया है।
डॉ॰ सुनीतिकुमार चटर्जी ने बतलाया है कि शौरसेनी अपभ्रंश अर्थात् अवहट्ठ मध्यदेश के अलावा बंगाल आदि प्रदेशों में भी काव्यभाषा के रूप में अपना आधिपत्य जमाए हुए था।
चतुष्फलकी
ठोस ज्यामिति में चार समतल फलकों वाले ठोस को चतुष्फलकी (चतुः + फलकी = चार फलकों वाली / tetrahedron) कहते हैं। चारों फलक त्रिभुजाकार होते हैं। इसमें से कोई तीन फलक एक बिन्दु पर मिलते हैं जिसे 'शीर्ष' (vertex) कहते हैं। चतुष्फलकी में चार फलक, चार शीर्ष एवं छः कोर (edges) होतीं हैं। साधारण उत्तल बहुफलकियों में चतुष्फलकी ही सबसे सरल ठोस है।
चतुष्फलकी एक प्रकार का पिरामिड ही है जिसका आधार त्रिभुज है। अतः इसे 'त्रिभुजीय पिरामिड' भी कहा जाता है।
सभी उत्तल बहुफलकियों की भांति चतुष्फलकी भी एक ही कागज के तुकड़े से मोड़कर बनायी जा सकती है। किसी भी चतुष्फलकी के चारों शीर्षों से होकर एक गोल तल बनाया जा सकता है, जिसे परिगोला (circumsphere) कहते हैं। इसी प्रकार इसके चारों फलकों को स्पर्श करता हुआ भी एक गोल तल बनाया जा सकता है जिसे अन्तःगोला (insphere) कहते हैं।
जिस चतुष्फलक के सभी फलक समबाहु त्रिभुज हों, उसे समचतुष्फलक (रेगुलर टेट्राहेड्रॉन) कहते हैं।
चतुष्फलक का आयतन
जहाँ formula_2 चतुष्फलक के आधार का क्षेत्रफल तथा formula_3 इस आधार पर सामने के शीर्ष से डाले गए लम्ब की लम्बाई है।
formula_4 जहाँ A, B, C और D चतुष्फलक के शीर्ष हैं।----Saaransh Gupta
यदि किसी समचतुष्फलक के कोर की लम्बाई 'a' हो तो :
Note that with respect to the base plane the slope of a face (formula_5) is twice that of an edge (formula_6), corresponding to the fact that the "horizontal" distance covered from the base to the apex along an edge is twice that along the median of a face. In other words, if "C" is the centroid of the base, the distance from "C" to a vertex of the base is twice that from "C" to the midpoint of an edge of the base. This follows from the fact that the medians of a triangle intersect at its centroid, and this point divides each of them in two segments, one of which is twice as long as the other (see ).
कई खनिजों और रासायनिक यौगिकों की संरचना चतुष्फलकीय होती है, जैसे मिथेन।
मिथेन एमीन सिलिकॉन डाइऑक्साइड पाइरॉक्सीन जिंक क्लोराइड
कार्बन टेट्राक्लोराइड निकल टेट्राकार्बोनिल परक्लोरेट (जैसे, पोटैशियम परक्लोरेट आदि) क्रोमिल क्लोराइड
गोला
गोला (sphere) वह ठोस है जिसमें केवल एक तल होता है और इसके तल का प्रत्येक बिन्दु एक निश्चित बिन्दु से समान दूरी पर होता है। इस बिन्दु को गोले का केन्द्र कहते हैं तथा केन्द्र से गोले के किसी बिन्दु की दूरी को गोले की त्रिज्या कहते हैं। उदाहरण के लिए, गेंद का आकार गोल होता है।
यदि गोले का केन्द्र formula_1 तथा त्रिज्या formula_2 हो तो गोले के तल का कोई बिन्दु formula_3 निम्नलिखित समीकरण को संतुष्ट करेगा।
r त्रिज्या वाले गोले का प्राचलिक समीकरण यह है:
यदि गोले की त्रिज्या formula_2 हो तो गोले का वक्र पृष्ठ :
गोले का आयतन :
हैम्बर्गर एस वी
हैम्बर्गर स्पोर्ट्स-वेरेइन् e. V. , सामान्यतः हैम्बर्गर एसवी, हैम्बर्ग या एचएसवी के रूप में जाना, हैम्बर्ग में आधारित एक जर्मन बहु खेल क्लब, अपने फुटबॉल विभाग जा रहा है इसकी सबसे बड़ी शाखा है. फुटबॉल टीम, देश की सबसे पुरानी, सबसे अच्छी तरह से जाना जाता है और सबसे अच्छा प्रदर्शन क्लबों में से एक है, प्रथम विश्वयुद्ध के अंत के बाद से जर्मन फुटबॉल लीग प्रणाली के शीर्ष स्तर में लगातार खेला होने की अद्वितीय गौरव के साथ; टीम के किसी भी शीर्ष उड़ान लीग से चला और 1963 में इसकी नींव के बाद से बुन्देस्लिग के हर मौसम में निभाई है कि केवल टीम है कभी नहीं किया गया.
1970 के मध्य में, एचएसवी उन्हें कई सम्मान कब्जा देखा कि एक शानदार रन शुरू किया. 1976 में वे द्फ्ब्-पोकल जीता है और एक यूरोपीय कप विजेता कप के साथ अगले वर्ष तक पीछा किया. उन्होंने 1979 में अपनी पहली बुन्देस्लिग चैम्पियनशिप ले लिया, 1982 में वे युइएफए कप के फाइनल में पहुंच गया. 1983 में वे [यूईएफए चैंपियंस लीग|यूरोपियन कप]] जीता.
एचएसवी वोल्क्स्पर्क्स्तदिओन् में अपने घरेलू खेल खेलते हैं, और वेर्डर ब्रेमेन के साथ बड़ा प्रतिद्वंद्विता है. क्लब के रंग, लाल, सफेद, नीले और काले होते हैं, टीम के उपनाम, दिए रोथोसेन् (लाल शॉर्ट्स), जो निकला है. राजस्व के मामले में, एचएसवी 2012 में € 121,100,000 सृजन, जर्मनी में चौथा सबसे बड़ा खेल क्लब और दुनिया में अठारहवीं सबसे बड़ी फुटबॉल क्लब है.
नैरोबी के शॉपिंग मॉल में गोलाबारी
नैरोबी के शॉपिंग मॉल में गोलाबारी वो आतंकवादी घटना है जिसमें कीनिया की राजधानी नैरोबी के वैस्टगेट शॉपिंग मॉल में 21 सितम्बर 2013 की दोपहर (स्थानीय समय अनुसार) को कम से कम 59 लोगों को इस्लामिक आतंकवादियों ने गोलीबारी द्वारा मार दिया था।
वैस्टगेट मॉल नैरोबी के प्रमुख शॉपिंग मॉल में से एक है जो अमीर कीनियाई नागरिकों और प्रवासियों के बीच लोकप्रिय है, हमले के समय जहाँ एक हजार के करीब खरीददार मौजूद थे। आतंकियों ने मॉल पर ग्रेनेड फेंके और राइफलों से गोलीबारी की। हमले में 59 लोगों की मौत हुई व कई को मॉल के अंदर ही बंधी बना लिया गया।
आतंकी संगठन अल-शबाब ने हमले की जिम्मेदारी लेते हुए कहा कि यह 2011 में कीनियाई सेना द्वारा सोमालिया में घुसकर चलाए गए अभियान का जवाब है। सोमालिया के दक्षिण में क़रीब चार हज़ार सैनिक कीनिया की सरकार ने भेजे हुए हैं जहाँ वो चरमपंथियों के ख़िलाफ़ युद्ध छेड़े हुए हैं। संघठन ने ऐसे और हमले करने की धमकी भी दी।
ज़िन्दगी (१९४० फ़िल्म)
ज़िन्दगी १९४० में बनी एक हिन्दी फ़िल्म है जिसमें मुख्य भूमिका कुन्दन लाल सहगल ने निभाई है। फ़िल्म के निर्देशक पी.सी. बरुआ हैं और इसके लेखक जावेद हुसैन तथा प्रसिद्ध निर्देशक किदार नाथ शर्मा हैं। यह फ़िल्म सन् १९४० की सबसे सफल फ़िल्म थी। एक दिन एक अविवाहित, बेरोज़गार, आवारा, जुआरी रतन (के. एल. सहगल) एक विवाहिता श्रीमती (जमुना) से टकरा जाता है। श्रीमती के शराबी पति ने उसे मार-पीट कर घर से बाहर निकाल दिया है। अब दोनों मिलकर एक झूठे धर्मार्थ संगठन के लिये चंदा इकट्ठा करके अपना गुज़ारा करने लगते हैं। ठगी करके वे जो पैसा कमाते हैं उससे किराये का एक फ़्लैट लेकर दोनों साथ रहने लगते। इस बीच श्रीमती के पिता का देहान्त हो जाता है लेकिन मरने से पहले वह अपनी सारी जायदाद श्रीमती के नाम कर देते हैं। अपने पुराने पापों का प्रायश्चित करने की नीयत से वह सामाजिक कार्यों में लग जाती है और अपने पिता से मिली सम्पत्ति को दान में देने लगती है और लखिया नामक एक अनाथ को गोद भी ले लेती है। श्रीमती रतन को लखिया की पढ़ाई के लिये रख लेती है लेकिन रतन के ज़िद करने पर कि वे दोनों फिर साथ रहने लगें, उसे उसके पुराने पाप कचोटने लगते हैं और वह रतन को दुतकार देती है। फ़िल्म के अन्त में श्रीमती तन्हा मर जाती है। इस फ़िल्म का संगीत दिया है पंकज मलिक ने और गीतकार हैं आरज़ू लखनवी और किदार नाथ शर्मा।
विजय कुमार सिंह
जनरल विजय कुमार सिंह, परम विशिष्ट सेवा मैडल, अति विशिष्ट सेवा मैडल, युद्ध सेवा मैडल, एडीसी (जन्म: 10 मई 1951) भारतीय सेना को २६वें थल-सेनाध्यक्ष थे। वर्तमान में वे गाज़ियाबाद से भाजपा के सांसद है तथा नरेंद्र मोदी नीत सरकार में उत्तर-पूर्वी भारत से संबंधित मामलों के राज्यमंत्री एवं मोदी सरकार के प्रथम कार्यकाल मेंविदेश राज्य मंत्रीरहे। वर्तमान में गाजियाबाद लोक सभा से दुबारा जीत कर लोकसभा पहुंचे हैं और भारत सरकार में सड़क, परिवहन एवं राष्ट्रीय राज्यमार्ग राज्य मंत्री है। जनरल के पद तक पहुँचने वाले वे पहले प्रशिक्षित कमांडो हैं और वे एसे प्रथम भारतीय सेना प्रमुख हैं जो सरकार को न्यायालय तक र गये।
जनरल विजय कुमार सिंह केंद्रीय मंत्री परिषद और भारत के सड़क और परिवहन मंत्री। जनरैल वी। के। सिंह के पुत्र विवेक [फ्रामहाउस के मालिक]। जनरल वी.के. सिंह नेफ्यू पीयूष [भारत के पेट्रोलियम प्रमुख]। कुणाल [भाजपा में मंत्री]। हैरी [क्लबों के मालिक सभी क्लब भारत से बाहर हैं]। हार्दिक [स्कूल एसटीजे में अध्ययन]। जनरल वी के सिंह पूर्व विदेश मंत्री ।
विजय कुमार सिंह भारतीय राज्य हरियाणा के भिवानी ज़िले के बपोरा गाँव से हैं। वो लगातार तीसरी पीढ़ी में अधिकारी हैं। उनके पिता भारतीय सेना में कर्नल थे और उनके पितामह (दादा) जूनियर कमीशन अफ़सर (JCO) थे। सिंह ने बिड़ला पब्लिक स्कूल, पिलानी, राजस्थान से शिक्षा प्राप्त की।
सिंह को 14 जून 1970 को राजपूत रेजीमेंट की द्वितीय वाहिनी (काली चिण्डी) में नियुक्त किया गया। बाद में उन्होंने इसी इकाई कमान सम्भाली जब इसे पाकिस्तान के साथ नियंत्रण रेखा पर तैनात किया गया।
सिंह 31 मई 2012 को २६ माह की सेवा के बाद थल-सेनाध्यक्ष के पद से मुक्त हुए। उनके बाद इस पद पर बिक्रम सिंह पदस्त हुए। सेवानिवृत्ति के तुरन्त बाद सिंह ने अन्ना हजारे द्वारा चलाये जा रहे भ्रष्टाचार विरोधी आंदोलन का समर्थन प्रदर्शित किया।
11 मार्च 2011 को यूनाइटेड स्टेट्स आर्मी वर कॉलेज (२००१ के स्नातक वर्ग में) ने इंटरनेशनल फेलोज हॉल ऑफ़ फेम (अंतर्राष्ट्रीय अध्येता) से प्रतिष्ठापित किया। अंतर्राष्ट्रीय अध्येता के रूप में नवाजे गये वो प्रथम भारतीय सेना-अधिकारी एवं कुल ३३वें व्यक्ति हैं।
वर्तमान में जनरल वी॰के॰ सिँह भारत के गाजियाबाद संसदीय क्षेत्र से सांसद है। वे 1 मार्च 2014 को वी॰के॰ सिंह भारतीय जनता पार्टी (भाजपा) में शामिल हुए। इस मौके पर जनरल सिंह ने कहा कि "भाजपा ही राष्ट्रहित में काम करने वाली पार्टी है और एक सैनिक के नाते 42 साल तक देश की रक्षा करने के बाद अब मैं इस पार्टी के जरिए देश की सेवा करना चाहता हूं"। इससे पहले उन्होंने हरियाणा में भाजपा के प्रधनमंत्री पद के उम्मीद्वार नरेंद्र मोदी की रैली में उनके साथ मंच साझा किया था।
रूप
रूप वाक्य में प्रयुक्त शब्द को कहते हैं। इसे पद भी कहा जाता है। शब्दों के दो रूप है। एक तो शुद्ध रूप है या मूल रूप है जो कोश में मिलता है और दूसरा वह रूप है जो किसी प्रकार के संबंध-सूत्र से युक्त होता है। यह दूसरा, वाक्य में प्रयोग के योग्य रूप ही 'पद' या 'रूप' कहलाता है। संस्कृत में 'शब्द' या मूल रूप को ' प्रकृति' या 'प्रातिपदिक' कहा गया है और सम्बन्ध-स्थापन के लिए जोड़े जाने वाले तत्त्व को 'प्रत्यय'। महाभाष्यकार पतंजलि कहते हैं कि वाक्य में न तो केवल 'प्रकृति' का प्रयोग हो सकता है, न केवल प्रत्यय का। दोनों मिलकर प्रयुक्त होते हैं। (नापि केवला प्रकृति: प्रयोक्तव्या नापि केवल प्रत्ययः)। प्रकृति और प्रत्यय दोनों के मिलने से जो बनता है उसे ही ' पद ' या 'रूप' कहते हैं।  उदाहरण के लिए वृक्षात् पत्राणि पतन्ति। इस वाक्य में वृक्ष पत्र आदि शब्द के बजाय उसके प्रत्यय सहित रूप पद वृक्षात्, पत्राणि आदि का प्रयोग हुआ है। लेकिन सभी भाषाओं में शब्द और पद के रूप में इतनी भिन्नता नहीं होती है। वियोगात्मक भाषाओं में जहाँ संबंधतत्व दर्शाने के लिए परसर्गों का प्रयोग होता है वहाँ शब्द और पद के रूप में कभी-कभी भिन्नता होती है तो कभी नहीं भी। उदाहरण स्वरूप-  चीनी भाषा में संबंधतत्व वाक्य में शब्द के स्थान से ही जाहिर हो जाते हैं। इसलिए उसमें शब्द और पद में भिन्नता नहीं होती है।
पिरैमिड (ज्यामिति)
"यह लेख 'पिरामिड' नामक ठोस ज्यामितीय आकृति एवं उसके गणितीय विवरण के बारे में है। अन्य उपयोगों के लिए "'पिरामिड (बहुविकल्पी) देखें।"
ठोस ज्यामिति में पिरैमिड (pyramid) उस बहुफलकीय ठोस को कहते हैं जिसका आधार कोई बहुभुज हो तथा शेष सभी त्रिभुजाकार फलक एक बिन्दु (शीर्ष) पर मिलते हों। दूसरे शब्दों में, आधार के प्रत्येक कोर और शीर्ष मिलकर एक त्रिभुजाकार फलक बनाते हैं। अतः किसी पिरैमिड का आधार n भुजाओं वाला बहुभुज हो तो उसमें कुल (n+1) फलक होते हैं जिसमें से n फलक त्रिभुजाकार होते हैं। चतुष्फलकी भी एक पिरैमिड है।
n भुजाओं वाले आधार पर निर्मित पिरैमिड में (n+1) शीर्ष तथा 2n कोर (edges) होंगे।
जेनिता मैरी नोंगकिनरिह
जेनिता मैरी नोंगकिनरिह एक महिला युवा वैज्ञानिक हैं। इनका जन्मस्थान मेघालय है। इनकी शहरी सूचना प्रणाली परियोजना के लिए भारतीय अंतरिक्ष अनुसंधान संगठन (इसरो) के २०१३ वर्ष के युवा वैज्ञानिक पुरस्कार के लिए चुना गया है। पुरस्कार के रूप में इन्होंने एक प्रशस्ति पत्र और 50,000 रुपए का नकद पुरस्कार हासिल किया है।
जेनिता ने ‘नार्थ ईस्टर्न हिल’ विश्वविद्यालय से भूगोल में स्नातकोत्तर की डिग्री हासिल की है।
वह इस समय उमियम स्थित ‘नार्थ ईस्टर्न स्पेस एप्लीकेशंस सेंटर’ (एनईएसएसी) में वैज्ञानिक के तौर पर कार्यरत हैं।
पंकज मलिक
पंकज मलिक () बंगाली संगीत निर्देशक थे जिन्होंने बंगाली तथा हिन्दी फ़िल्म संगीत में अपना अद्वितीय योगदान दिया। भारतीय सिनेमा में पार्श्व गायन लाने वालों में वे अग्रणी थे।
पंकज मलिक का जन्म १० मई १९०५ को कलकत्ता में हुआ था। इनके पिता का नाम मोनीमोहन और माता मोनोमोहिनी था। पढ़ाई ख़त्म करने के साथ ही इनकी जान पहचान गुरुदेव रवीन्द्रनाथ ठाकुर के पौत्र दिनेन्द्रनाथ ठाकुर से हुई और तभी से ही उनकी रुचि रबीन्द्र संगीत में हो गयी जो ज़िन्दगी भर रही। रवीन्द्र संगीत को शान्तिनिकेतन की सरहद से बाहर निकालकर दुनिया को उससे अवगत कराने का श्रेय भी पंकज मलिक को ही जाता है।
गुरुदेव को भी पंकज मलिक पसन्द और उन्होंने गुरुदेव की कविता "दिनेर शेषे घुमेर देशे" को संगीत दिया जो गुरुदेव को अच्छा लगा। इसीलिए उन्होंने पंकज मलिक को पी सी बरुआ की फ़िल्म "मुक्ति" में उसे इस्तेमाल करने की अनुमति दे दी। पंकज मलिक कलकत्ता में आकाशवाणी के शुरु होने से अपने जीवन के अन्त तक जुड़े रहे।
यूनिकोड समानुक्रमण अल्गोरिद्म
यूनिकोड समानुक्रमण अल्गोरिद्म (Unicode collation algorithm (UCA)) एक कलन विधि है जो किसी भी दो टेक्स्ट स्ट्रिंग (शब्दों) की तुलना करने के लिए है। सकती है। इस कलन विधि को अपनी आवश्यकतानुसार ढाला जा सकता है (customizable)। यह यूनिकोड तकनीकी रिपोर्ट #10 में पारिभाषित की गई है। दो शब्दों या स्ट्रिग्स की तुलना करके उन्हें समानुक्रमित (collate or sort) किया जा सकता है। यह उन सभी लिपियों के लिए सत्य है जो यूनिकोडित हो चुकी हैं।
यूनिकोड तकनीकी रिपोर्ट #10 में डिफाल्ट यूनिकोड समानुक्रमण तत्त्व सूची (Default Unicode Collation Element Table (DUCET)) भी पारिभाषित की गयी है। यह डिफाल्ट क्रम का निर्धारण करती है, अर्थात् यदि इसे अपनी आवश्यकतानुसार परिवर्तित नहीं किया गया तो इसमें पारिभाषित क्रम के अनुसार ही अनुक्रमण (सॉर्टिंग) होगी।
राजेन्द्रसिंहजी जड़ेजा
जनरल, महाराज श्री राजेन्द्रसिंहजी , (15 जून 1899 – 1 जनवरी 1964), जिन्हें कुमार श्री राजेन्द्रसिंहजी और के.एस. राजेन्द्रसिंहजी भी कहा जाता है, भारतीय थलसेना के प्रथम थलसेनाध्यक्ष और फील्ड मार्शल के. एम. करिअप्पा के बाद द्वितीय भारतीय थे जो भारतीय सशस्त्र बलों के कमांडर इन चीफ और भारतीय थलसेना प्रमुख बने।
राजेन्द्रसिंहजी का जन्म 15 जून 1899 को काठियावाड़ इलाके के सरोदार में हुआ जो वर्तमान में भारत के पश्चिमी राज्य गुजरात में स्थित है। वो देवीसिंहजी जड़ेजा की तृतीय सन्तान थे। उनका परिवार नवानगर नामक भारतीय रियासत (वर्तमान जामनगर में है) के शासक वंश से है, और देवीसिंहजी दो क्रिकेट दिग्गजों के॰एस॰ रणजीतसिंहजी के बड़े भाई के॰एस॰ दुलीपसिंहजी के चाचा थे। सन् 1928 में, राजेन्द्रसिंहजी ने माया कुँवरबा से विवाह किया। उनके तीन सन्तानों के माता-पिता बने। उनके पुत्र महाराज सुखदेवसिंहजी ने मसुदा राजपुताना की राजकुमारी विजयलक्ष्मी मसुदा से विवाह किया, उनकी छोटी पुत्री ने मध्यप्रदेश में तत्कालीन रियासत खैरागढ़ (वर्तमान छतीसगढ़ में) के राजा साहिब एचएच से विवाह किया, वो एक लोकसभा सांसद हैं और अपने निर्वाचन क्षेत्र में लोकप्रिय नेता हैं।
राजेन्द्रसिंहजी ने राजकुमार कॉलेज, राजकोट से शिक्षा प्राप्त की और उसके बाद मालवर्न कॉलेज गये जिसके बाद सेना में अपना करियर चुना, उन्होंने रॉयल मिलिट्री अकेडमी, सैंड्हर्स्ट से जुड़ गये। उन्हें 1922 में द्वितीय रॉयल लांसर्स में एक द्वितीय लेफ्टिनेंट के रूप में कमीशन किया गया। किंग'ज कमीशन भारतीय अधिकारी के रूप में, उन्होंने ब्रितानी भारतीय सेना में विभिन्न पद प्राप्त किये और द्वितीय विश्वयुद्ध के दौरान विशिष्टता प्रदान की गयी।
जनरल राजेन्द्रसिंहजी प्रथम भारतीय बने जिन्हें १९४५-४६ में वॉशिंगटन डी॰ सी॰ के सैन्य अताशे के रूप में सेवा करने के लिए प्रतिनियुक्त किया गया।
सत्यवन्त मल्लान्नाह श्रीनागेश
जनरल सत्यवन्त मल्लान्नाह श्रीनागेश (11 मई 1903 – 27 दिसम्बर 1977), जिन्हें सामान्यतः एस एम श्रीनागेश के नाम से जाना जाता है, भारतीय थलसेना के तृतीय थलसेनाध्यक्ष थे जिनका इस पद पर कार्यकाल 14 मई 1955 से 7 मई 1957 तक रहा। उसके बाद १९५७ से १९६२ तक उन्हें भारतीय प्रशासनिक कॉलेज, हैदराबाद, हैदराबाद स्टेट के माननीय प्रधान के रूप में नियुक्त किया गया।
सेवा निवृत्ति के पश्चात उन्होंने १४ अक्टूबर १९५९ से १२ नवम्बर १९६० तक और पुनः १३ जनवरी १९६१ से ७ सितम्बर १९६२ असम के राज्यपाल का पदभार ग्रहण किया। ८ सितम्बर १९६२ से ४ मई १९६४ तक वो आन्ध्र प्रदेश के राज्यपाल रहे एवं ४ मई १९६४ से २ अप्रैल १९६५ तक वे मैसूर के राज्यपाल रहे।
रिंडफ्लाइशएटिकेटियरुंग्सउइबरवाखुंग्सआउफगाबेनउइबरट्रागुंग्सगेजेत्स
रिंडफ्लाइशएटिकेटियरुंग्सउइबरवाखुंग्सआउफगाबेनउइबरट्रागुंग्सगेजेत्स (, संक्षिप्त नाम: RkReÜAÜG; ) (शाब्दिक रूप से: मवेशी अंकन और गोमांस लेबलिंग पर्यवेक्षण कर्तव्य प्रतिनिधिमंडल कानून) जर्मनी के मेक्लेनबुर्ग-फोरपोमेर्न राज्य में 1999 में बना एक कानून था जिसे 2013 में निरसित कर दिया गया था। यह कानून गोमांस पर होने वाले एक टेस्ट से जुड़ा था।
पंज प्यारे
पंज प्यारे अथवा पाँच प्यारे (, ', शाब्दिक अर्थ पाँच प्यारे लोग), सिख गुरु गुरु गोबिन्द सिंह द्वारा १३ अप्रैल १६९९ को आनन्दपुर साहिब के ऐतिहासिक दीवान में पाँच लोगों भाई साहिब सिंह, भाई धरम सिंह, भाई हिम्मत सिंह, भाई मोहकम सिंह और भाई दया सिंह को दिया गया नाम है। उन्होंने ख़ालसा पंथ की स्थापना की।
ऐसा माना जाता है कि जब मुगल शासनकाल के दौरान जब बादशाह औरंगजेब का आतंक बढ़ता ही जा रहा था। उस समय सिख धर्म के गुरु गोबिन्द सिंह ने बैसाखी पर्व पर आनन्दपुर साहिब के विशाल मैदान में सिख समुदाय को आमंत्रित किया। जहाँ गुरुजी के लिए एक तख्त बिछाया गया और तख्त के पीछे एक तम्बू लगाया गया। उस समय गुरु गोबिन्द सिंह के दायें हाथ में नंगी तलवार चमक रही थी। गोबिन्द सिंह नंगी तलवार लिए मंच पर पहुँचे और उन्होंने ऐलान किया- मुझे एक आदमी का सिर चाहिए। क्या आप में से कोई अपना सिर दे सकता है? यह सुनते ही वहाँ मौजूद सभी सिख आश्चर्यचकित रह गए और सन्नाटा छा गया। उसी समय दयासिंह (पूर्वनाम- दयाराम) नामक एक व्यक्ति आगे आया जो लाहौर निवासी था और बोला- आप मेरा सिर ले सकते हैं। गुरुदेव उसे पास ही बनाए गए तम्बू में ले गए। कुछ देर बाद तम्बू से खून की धारा निकलती दिखाई दी। तंबू से निकलते खून को देखकर पंडाल में सन्नाटा छा गया। गुरु गोबिन्द सिंह तंबू से बाहर आए, नंगी तलवार से ताजा खून टपक रहा था। उन्होंने फिर ऐलान किया- मुझे एक और सिर चाहिए। मेरी तलवार अभी प्यासी है। इस बार धर्मदास (उर्फ़ धरम सिंह) आगे आये जो मेरठ जिले के सैफपुर करमचंदपुर (हस्तिनापुर के पास) गाँव के निवासी थे। गुरुसाहिब उन्हें भी तम्बू में ले गए और पहले की तरह इस बार भी थोड़ी देर में खून की धारा बाहर निकलने लगी। बाहर आकर गुरु गोबिन्द सिंह ने अपनी तलवार की प्यास बुझाने के लिए एक और व्यक्ति के सिर की माँग की। इस बार जगन्नाथ पुरी के हिम्मत राय (उर्फ़ हिम्मत सिंह) खड़े हुए। गुरुजी उन्हें भी तम्बू में ले गए और फिर से तम्बू से खून धारा बाहर आने लगी। गुरुसाहिब पुनः बाहर आए और एक और सिर की माँग की तब द्वारका के युवक मोहकम चन्द (उर्फ़ मोहकम सिंह) आगे आए। इसी तरह पाँचवी बार फिर गुरुसाहिब द्वारा सिर माँगने पर बीदर निवासी साहिब चन्द सिर देने के लिए आगे आये। मैदान में इतने सिक्खों के होने के बाद भी वहाँ सन्नाटा पसर गया, सभी एक-दूसरे का मुँह देख रहे थे। किसी को कुछ समझ नहीं आ रहा था। तभी तम्बू से गुरु गोबिन्द सिंह जी केसरिया बाणा पहने पाँच सिक्ख खालसा के साथ बाहर आए। पाँचों नौजवान वही थे जिनके सिर के लिए गोबिन्द सिंह तम्बू में ले गए थे। गुरुसाहिब और पाँचों नौजवान मंच पर आए, गुरुसाहिब तख्त पर बैठ गए। पाँचों नौजवानों ने कहा गुरुसाहिब हमारे सिर काटने के लिए हमें तम्बू में नहीं ले गए थे बल्कि वह हमारी परीक्षा थी। तब गुरुसाहिब ने वहाँ उपस्थित सिक्खों से कहा आज से ये पाँचों मेरे पंज प्यारे हैं। इस तरह सिख धर्म को पंज प्यारे मिले जिन्होंने बाद में अपनी निष्ठा और समर्पण भाव से खालसा पंथ का जन्म दिया।
डॉयचे वेले
डॉयचे वेले (संक्षिप्तकरण: डीडब्ल्यू या डी॰डब्ल्यू॰) जर्मन अन्तराष्ट्रीय प्रसारणकर्ता है। इसका उद्देश्य विदेशी मीडिया बाजारों में जगह बनाना है। यह अपनी डीडब्ल्यू रेडियो सेवा द्वारा लघु तरंग, अंतरजाल और उपग्रह रेडियो पर 30 भाषाओं में प्रसारण करता है। जर्मन भाषा के वाक्यांश "डॉयचे वेले" का अर्थ जर्मन तरंग होता है व इसकी सेवाएँ वैसी ही हैं जैसी अन्य अन्तराष्ट्रीय प्रसारणकर्ताओं बीबीसी वर्ल्ड सर्विस, फ़्रांस 24, वॉयस ऑफ़ अमेरिका, रेडियो कैनेडा इंटरनेशनल, रेडियो फ्री यूरोप और रेडियो फ़्रांस इंटरनेशनल आदि की हैं।
1953 से डॉयचे वेले नियमित रूप से प्रसारण कर रहा है। 2003 तक इसका मुख्यालय कोलोन शहर में था तथा इसके बाद इसे बॉन शहर के पूर्व सरकारी कार्यालय क्षेत्र शिरमान-बाओ में स्थानांतरित कर दिया गया। टेलिविज़न प्रसारण राजधानी बर्लिन से उत्पादित किए जाते हैं। डॉयचे वेले का जालपृष्ठ बर्लिन और बॉन दोनों शहरों से संचालित किया जाता है। 6 फ़रवरी 2012 ने अपने ब्रांड में कई महत्वपूर्ण बदलाव किए।
रानी रामपाल
रानी रामपाल (जन्म : ४ दिसम्बर १९९४) भारत की एक हॉकी खिलाड़ी हैं। वे भारतीय हॉकी की 'रानी' कहलाती हैं। २०१० विश्व कप में भाग लेने वाली भारतीय हॉकी टीम की वे सबसे कम उम्र की (१५ वर्ष) खिलाड़ी थीं। यह भारतीय महिला हॉकी टीम की कप्तान है।
हरियाणा के शाहबाद मारकंडा की निवासी रानी की कहानी अपनी हिम्मत के बल पर तमाम कष्टों दुश्वारियों से सन्घर्ष करके विजयी होने की कहानी है। रानी के पिता आजीविका के लिए तांगा चलाते हैं।परिवार में भाई-बहनों में रानी सबसे छोटी हैं। रानी के दो बड़े भाईं हैं। एक भाई किसी दुकान पर सहायक का काम करते हैं। उनसे बड़े भाई बढ़ई है। अपने प्रदर्शन के बाद रानी ने रेलवे में क्लर्क की नौकरी हासिल की और टीम के साथ-साथ परिवार की भी जिम्मेदारी संभाली।
रानी ने करीब 4 साल पहले 14 साल की उम्र में अपना पहला इंटरनेशनल मैच खेला। इसके बाद 2010 में 15 की उम्र में वो महिला विश्व कप में सबसे युवा खिलाड़ी बनी। उन्होंने 2009 में एशिया कप के दौरान भारत को रजत पदक दिलाने में अहम भूमिका निभाई. वह 2010 के राष्ट्रमंडल खेल और 2010 के एशियाई खेल के दौरान भारतीय टीम का हिस्सा थीं।
2013 में जूनियर महिला हॉकी टीम ने कांस्य पदक जीता जो कि विश्व कप हॉकी प्रतिस्पर्धा में 38 साल बाद भारत का पहला कोई मेडल है। इस जीत का श्रेय रानी रामपाल और मनजित कौर का है। वह आमतौर पर सेंटर फॉरवर्ड पर खेलती हैं।
रुकी ब्लू
रुकी ब्लू कनाडाई पुलिस नाटक टेलिविज़न शृंखला है जिसका प्रसारण जून 24, 2010 से ग्लोबल चैनल पर हो रहा है। इसी दिन से इसका प्रसारण अमेरिकी चैनल एबीसी पर शुरू हुआ। वर्तमान में शृंखला ने अपने चार सत्र पूरे कर लिए हैं तथा जुलाई 17, 2013, को ग्लोबल और एबीसी ने इसके पाँचवें सत्र के निर्माण की घोषणा की।
पीएस अप्पू
पीएस अप्पू(1929-28 मार्च 2012) एक भारतीय सिविल सेवक थे जो लाल बहादुर शास्त्री राष्ट्रीय प्रशासन अकादमी (ला॰ब॰शा॰रा॰प्र॰अ॰) के निर्देशक पद से सेवानिवृत्त हुए।
अप्पू ने अपना करियर १९५१ में भारतीय प्रशासनिक सेवा के बिहार कैडर से आरम्भ किया। इस राज्य में उन्होंने दरभंगा जिले का कलेक्टर, वित्त सचिव और मुख्य सचिव के रूप में अपनी सेवाएँ दी। राज्य से संघीय सरकार में प्रतिनियुक्ति पर उन्होंने १९७० से १९७५ तक कृषि और योजना आयोग मंत्रालय में भूमि सुधार आयुक्त के रूप में कार्य किया। ला॰ब॰शा॰रा॰प्र॰अ॰ के निर्देशक नियुक्त हो जाने के बाद १९८२ में उन्होंने उपरोक्त सेवा को स्वेच्छा से सेवानिवृत्ति के लिए चुना।
उनके कई तरह के विशेषण नाम भी थे, यथा "विकास अर्थशास्त्री"। ऐसा इंसान जिसे नेताओं से अपनी बात साफ़ साफ़ कहने में कोई गुरेज़ नहीं था, "ऐसा शख़्स जिसे दस्तूर की कोई फ़िक्र नहीं थी।
पीएस अप्पू को २००६ में भारत सरकार ने पद्म भूषण से सम्मानित किया।
जूजुत्सु
जूजुत्सु (/dʒuːˈdʒʌtsuː/; जापानी : 柔術) जापान की एक सैन्य कला (martial art) है। यह शस्त्र तथा कवच धारण किए हुए शत्रु से बिना हथियार पास से लड़कर पराजित करने की विद्या है।
जैसे भारत में कुश्ती और यूरोप में मुक्केबाजी की प्रथा है वैसे ही जापान में जू-जुत्सु की प्रथा है। जू जुत्सु जाननेवाले को अपने बचाव के लिये किसी हथियार की आवश्यकता नहीं पड़ती, बल्कि वह निहत्था अपने से कहीं अधिक शक्तिशाली आदमी को बेबस कर सकता है और उसके सामने चाकू और तलवार भी काम नहीं देते।
जू-जुत्सु में कुशलता प्राप्त करने के लिये वर्षों परिश्रम करना पड़ता है। सीखने वालों को आदमी की शारीरिक बनावट खूब अच्छी तरह समझाई जाती है, उसे विशेषतया बताया जाता है कि आदमी की तंत्रिकाएँ (nerves) किस किस जगह सबसे अधिक अरक्षित होती है जहाँ चोट लगने से बिजली का सा धक्का लगता है और कुछ देर के लिये आदमी शक्तिहीन हो जाता है; जैसे केहुनी के पीछे की नस या पेट के ऊपरी भाग 'सौर चक्र' (solar plexus) चोट लगने से कुछ समय के लिये साँस बंद हो जाती है और मनुष्य किसी काम का नहीं रह जाता। यह भी बताया जाता है कि कौन जोड़ कमजोर है या हाथ और पैर को कैसे मोड़ा जाय कि वे उतर जायँ या टूट जायँ। जू-जुत्सू जाननेवाला कभी हमला करनेवाले के झोंक को नहीं रोकता बल्कि उसको आने देता है और अचानक आक्रमणकारी को ऐसे मोड़ देता है कि उसकी शक्ति उसी के विरुद्ध चली जाती है। अपने ऊपर झपटनेवाले को वह रोकेगा नहीं, बल्कि उसको और धक्का देकर ऐसा टेढ़ा गिराएगा कि उसका हाथ उतर जाय या गरदन में मोच आ जाय।
जू-जुत्सु लड़नेवाले हाथ खुला रखते हैं। उनके हाथ के नीचे का भाग लोहे की तरह कठोर होता है। यह अगर कंठमणि (Adam's apple) पर लग जाय तो आदमी बेहोश हो जाता है और कलाई पर लग जाय तो कलाई उतर जाती है।
जू-जुत्सु पहले चीन में शुरू हुआ। लामा भिक्षुओं ने अपने बचाव के लिये इसका आष्विकार किया। चीन से यह कला जापान पहुँची और वहाँ बहुत ही लोकप्रिय हुई। प्रारंभ में यह गुप्तकला रही और केवल उच्च घराने वाले ही इसे जानते थे। आज कल जापान में जू-जुत्सु गुप्त कला नहीं है। जापानी स्कूलों और व्यायाम शालाओं में अब इसकी शिक्षा सर्वसाधारण को दी जाती है। २०वीं सदी में यह कला यूरोप एवं अमरीका पहुँची जहाँ इसे बहुत पसंद किया गया और इसके प्रशिक्षण के केंद्र खोले गए।
प्रशिक्षण अथवा अभ्यास की लड़ाई में हाथ पैर टूटने का अवसर नहीं आता। जब लड़नेवाला अनुभव करता है कि वह फँस गया और अधिक शक्ति लगाने से हाथ पैर टूटने का भय है, तो वह पृथ्वी पर हाथ या पैर मारता है, जिसका अर्थ होता है कि वह हार गया। अत: लड़ाई समाप्त कर दी जाती है।
लाल कुर्ती आन्दोलन
लाल कुर्ती आन्दोलन भारत में पश्चिमोत्तर सीमान्त प्रान्त में ख़ान अब्दुल ग़फ़्फ़ार ख़ान द्वारा भारतीय राष्ट्रीय कांग्रेस के समर्थन में खुदाई ख़िदमतगार के नाम से चलाया गया एक ऐतिहासिक आन्दोलन था। खुदाई खिदमतगार एक फारसी शब्द है जिसका हिन्दी में अर्थ होता है ईश्वर की बनायी हुई दुनिया के सेवक। ख़ान अब्दुल ग़फ़्फ़ार ख़ान एक पख्तून थे जो महात्मा गांधी के अहिंसक सिद्धान्तों के बहुत बड़े प्रशंसक थे। वे काँग्रेस को सीमान्त क्षेत्र में अंग्रेज़ी शासन के विरुद्ध अपनी शिकायतों पर बल देने का एक रास्ता मानते थे। उन्हें सीमान्त गान्धी भी कहा जाता था। उनके अनुयायी अहिंसा के प्रति बचनबद्ध थे और उन्हें अपनी कमीजों के लाल रंग के कारण लाल कुर्ती का लोकप्रिय नाम मिला। बताया जाता है कि स्कूली शिक्षा के दौरान फिल्म अभिनेता ए के हंगल भी फ़्रंटियर गान्धी यानी ख़ान अब्दुल ग़फ़्फ़ार ख़ान के नेतृत्व में चल रहे लाल कुर्ती आन्दोलन से जुड़ गये थे।
1929 में भारतीय राष्ट्रीय कांग्रेस की एक सभा में शामिल होने के बाद ख़ान अब्दुल ग़फ़्फ़ार ख़ान ने ख़ुदाई ख़िदमतगार की स्थापना की और पख़्तूनों के बीच लाल कुर्ती आंदोलन का आह्वान किया। विद्रोह के आरोप में उनकी पहली गिरफ्तारी 3 वर्ष के लिए हुई थी। उसके बाद उन्हें यातनाओं की झेलने की आदत सी पड़ गई। जेल से बाहर आकर उन्होंने पठानों को राष्ट्रीय आन्दोलन से जोड़ने के लिए 'ख़ुदाई ख़िदमतग़ार' नामक संस्था की स्थापना की और अपने आन्दोलनों को और भी तेज़ कर दिया।
1937 में नये भारत सरकार अधिनियम के अन्तर्गत कराये गए चुनावों में लाल कुर्ती वालों के समर्थन से काँग्रेस पार्टी को बहुमत मिला और उसने गफ्फार खान के भाई खान साहब के नेतृत्व में मन्त्रिमण्डल बनाया जो बीच का थोड़ा अन्तराल छोड़कर 1947 में भारत विभाजन तक काम करता रहा। इसी वर्ष सीमान्त प्रान्त को भारत और पाकिस्तान में से एक में विलय का चुनाव करना पड़ा। उसने जनमत संग्रह के माध्यम से पाकिस्तान में विलय का विकल्प चुना।
ख़ान अब्दुल ग़फ़्फ़ार ख़ान ने तब पाकिस्तान और अफगानिस्तान के सीमान्त जिलों को मिलाकर एक स्वतन्त्र पख्तून देश (पख्तूनिस्तान) की अवधारणा की वकालत की। पाकिस्तान सरकार ने इस आन्दोलन और लाल कुर्ती (पोशाक), दोनों का दमन कर दिया।
हाल के वर्षों में भारत में खुदाई खिदमतगार को फिर से जीवित करने का प्रयास किया गया है. खान अब्दुल गफ्फार खान के एक अनुयायी फैसल खान ने संगठन की इकाइयां देश के कई राज्यों में स्थापित कर, युवाओं को धार्मिक सौहाद्र से रहने, जनसेवा करने एवं सीमान्त गांधी के विचारों के ओर ले जाने के लिए कोशिश की है।
वी॰ एस॰ रमादेवी
वी॰ एस॰ रमादेवी (जन्म 15 जनवरी 1934 – 17 अप्रैल 2013) , एलएलएम, २६ नवम्बर १९९० से ११ दिसम्बर १९९० तक भारत की मुख्य चुनाव आयुक्त रहीं। वो प्रथम महिला थी जिन्होंने भारत के मुख्य चुनाव आयुक्त का पदभार सम्भाला। उनके बाद टी एन शेषन मुख्य चुनाव आयुक्त बने।
रमादेवी का जन्म १५ जनवरी १९३४ (जो पोंगल का दिन था) को भारतीय राज्य आन्ध्र प्रदेश के पश्चिमी गोदावरी जिले के चेब्रोलु में हुआ। उन्होंने एलूरू से शिक्षा प्राप्त की। एमए और एलएलबी करने के बाद उन्होंने आंध्र प्रदेश उच्च न्यायालय में अपने आप को वकील के रूप में पंजीकृत करवाया। वो २६ जुलाई १९९७ से १ दिसम्बर १९९९ तक हिमाचल प्रदेश की राज्यपाल रही और २ दिसम्बर १९९९ से २० अगस्त २००२ तक कर्नाटक की राज्यपाल रहीं।
17 अप्रैल 2013 को उनका एचएसाअर ले-आउट बंगलौर स्थित अपने निवास पर निधन हो गया।
हिन्दुस्तान शिपयार्ड लिमिटेड
हिन्दुस्तान शिपयार्ड लिमिटेड (HSL) भारत का एक पोत प्रांगण (shipyard) है जो विशाखापत्तनम में स्थित है।
हिन्दुस्तान शिपयार्ड लिमिटेड की स्थापना 'सिधिया शिपयार्ड' नाम से सिंधिया स्टीम नेविगेशन कम्पनी द्वारा स्थापित किया गया था। इसका निर्माण वालचन्द हीराचन्द ने किया था। इसकी नींव डॉ राजेन्द्र प्रसाद ने २१ जून १९४१ को रखी थी।
ऑटोडेस्क माया
ऑटोडेस्क माया (), जिसे आमतौर पर माया के छोटे नाम से जाना जाता है, 3डी कम्प्यूटर ग्राफ़िक्स सॉफ्टवेयर है। यह विण्डोज़, मॅक ओएस और लिनक्स प्रचालन तंत्रों (ऑपरेटिंग सिस्टम) के लिए बनाया गया है। मूलतः इसे एलियास सिस्टम्स कॉर्पोरेशन द्वारा विकसित किया गया था और वर्तमान समय में इसका स्वामित्व ऑटोडेस्क, इंक॰ के पास है। इस सॉफ्टवेयर का इस्तेमाल वीडियो गेम, एनिमेटिड फ़िल्म, टीवी शृंखला या दृश्य प्रभाव बनाने में होता है। इसको अपना यह नाम संस्कृत भाषा के 'माया' शब्द से मिला है, जो हिन्दू धर्म में भ्रम की अवधारणा है।
संस्थिति (विद्युत परिपथ)
किसी विद्युत परिपथ के अवयव जिस रूप में परस्पर परस्पर जुड़े होते हैं उसे संस्थिति (topology) कहते हैं। इसमें अवयवों के अलग-अलग मान होने से टोपोलोजी नहीं बदलती बल्कि इसका सम्बन्ध केवल इस बात से है कि अवयवों के बीच में कौन से कनेक्सन हैं। एक ही टोपोलोजी होने के बावजूद भी अनेकों भौतिक लेआउट तथा परिपथ आरेख सम्भव हैं।
संस्थितियों के नाम प्रायः इस आधार पर रखे गए हैं कि उनका आरेख बनाने पर वे कैसा दिखते हैं। अधिकांश परिपथों का आरेख कई तरह से बनाया जा सकता है और इसी कारण उनके अलग-अलग नाम भी हैं। उदाहरण के लिए नीचे के चित्र 1.1 में प्रदर्शित आरेख अलग-अलग दिखते हैं किन्तु उनकी टोपोलोजी एक ही है।
दो अवयवों वाले नेटवर्क की केवल दो संस्थितियाँ सम्भव हैं: श्रेणीक्रम तथा समान्तर ये सरलतम संस्थितियाँ हैं किन्तु इनमें भी परिपथ को अलग-अलग तरह से निरूपित किया जा सकता है: यदि किसी नेटवर्क में तीन शाखाएँ हों तो चार संस्थितियाँ सम्भव हैं:
Ladder topology can be extended without limit and is much used in filter designs. There are many variations on ladder topology, some of which are discussed in the Electronic filter topology and Composite image filter articles.
२०१३ में पाकिस्तान में भूकम्प
"अप्रैल २०१३ में आये भूकम्प के लिए जो मुख्यतः पाकिस्तान के दक्षिणी इलाके में प्रभावी था, देखें २०१३ सीस्तान और बलोचिस्तान भूकम्प।"
2013 में पाकिस्तान में भूकम्प M  7.7 का भूकम्प है जो पाकिस्तान के दक्षिणी पश्चिमी सूबे बलूचिस्तान में २४ सितम्बर २०१३ को दोपहर बाद आया। इसमें कम से कम ३३० लोग मारे गये और सैकड़ों के हताहत हो गये। अमरीकी जियोलॉजिकल सर्वे ने पहले इसकी तीव्रता 7.4 बताई थी लेकिन बाद में ये आँकड़ा 7.7 कर दिया गया। भूकंप का केंद्र बलूचिस्तान प्रांत के अवारन से 69 किलोमीटर दूर स्थित था। भूकंप के झटके कराची, हैदराबाद, लरकाना व सिंध के अन्य शहरों में भी महसूस किए गए। राजधानी दिल्ली सहित उत्तर भारत में भी भूकंप के झटके महसूस किए गए।
प्रेम वत्स
प्रेम वत्स (जन्म १९५०, हैदराबाद, भारत) टोरण्टो, ओण्टारियो में स्थित फ़ैयरफ़ैक्स फ़ाइनेंशियल होल्डिंग्स के संस्थापक, अध्यक्ष और मुख्य कार्यकारी अधिकारी हैं। उन्हें निवेश की सफल अवधि के दौरान से कनाडा के वॉरेन बफ़ेट के नाम से जाना जाता है।  उन्हें जनवरी 2020 में भारत के चौथे सबसे बड़े नागरिक पुरस्कार, पद्म श्री से सम्मानित किया गया।
इनका जन्म 1950 में हैदराबाद में हुआ था। उनका बचपन हैदराबाद में ही गुज़रा। उसके बाद में भारतीय प्रौद्योगिकी संस्थान मद्रास से उन्होंने रसायन अभियांत्रिकी की डिग्री हासिल की। सन् 1972 में वो लंदन चले गए। इसके बाद अपने पिता के कहने पर वे कनाडा पहुंचे और वहीं से वेस्टर्न यूनिवर्सिटी से एमबीए की डिग्री प्राप्त की। इसके बाद प्रेम ने कनाडा के फ़ाइनेंस सेक्टर में अपने क़दम जमाने शुरू किए जो आज मज़बूती से जमे हुए हैं। 1985 में उन्होंने फ़ेयरफैक्स फ़ाइनेंशियल होल्डिंग्स की कमान संभाली। उन्होंने कनाडा में निवेश का वही तरीक़ा अपनाया है जो वॉरेन बफ़े ने अपनाया था। अमरीकी अरबपति कारोबारी वॉरेन बफ़ेट ने बर्केशायर हाथवे इंक की स्थापना कर बीमा कंपनियों में निवेश करके भारी मुनाफ़ा कमाया था ठीक उसी तरह प्रेम वत्स उन कंपनियों में निवेश करते रहे हैं जिसमें दूसरे इंवेस्टर निवेश करने से घबराते हैं। इस कारण उन्हें कनाडा का वॉरेन बफ़ेट नाम मिला।
बुकमार्कलेट्
बुकमार्कलेट् (bookmarklet) किसी ब्राउजर (जैसे फायरफॉक्स) में स्थित बुकमार्क है जो ब्राउजर की कार्यक्षमता को विस्तार देने के लिए प्रयुक्त होता है। बुकमार्कलेट् में जावास्क्रिप्ट कोड होता है। उदाहरण के लिए, एक बुकमार्कलेट् ऐसा बनाया जा सकता है जो किसी वेबपेज पर कुछ टेक्स्ट चुनने के बाद बुकमार्कलेट को क्लिक करने पर किसी खोजी इंजन का उपयोग करते हुए खोज करने के बाद खोज के परिणाम प्रस्तुत करे।
नीचे एक बुकमार्कलेट् का जावास्क्रिप्ट कोड दिया हुआ है। इस बुकमार्कलेट् की सहायता से किसी चुने हुए शब्द को हिन्दी विक्षनरी (Hindi Wiktionary) पर खोजा जा सकता है। किन्तु यदि कुछ भी चुने बिना इस बुकमार्कलेट् को क्लिक कर दिया जाय तो यह सर्च बक्सा प्रस्तुत करता है जिसमें वांछित शब्द भरकर हिन्दी विक्षनरी में खोजा जा सकता है। javascript:(function() { Wi=document.getSelection();  if (Wi==") {void(Wi=prompt('हिन्दी विक्शनरी में खोजें:',"))}; location.href='https://hi.wiktionary.org/w/index.php?search='+encodeURIComponent(Wi) +'&button=&title=विशेष:खोज'; })(); इसी प्रकार निम्नलिखित बुकमार्कलेट् कोड (जावास्क्रिप्ट कोड) अंग्रेजी विकिपीडिया पर खोजने के लिए प्रयोग किया जा सकता है: javascript:(function() { function se(d) { s = se(document);  for (i=0; i
चांडाल
चांडाल भारत में व्यक्तियों का एक ऐसा वर्ग है, जिसे सामान्यत: जाति से बाहर तथा अछूत माना जाता है। यह एक प्राचीन और सबसे अधिक शोषित जाति है। इसे श्मशान पाल, डोम, अंतवासी, थाप, श्मशान कर्मी, अंत्यज, चांडालनी, पुक्कश, गवाशन, चूडा, दीवाकीर्ति, मातंग, श्वपच आदि नामों से भी पुकारा जाता है। भगवान गौतमबुद्ध ने सुत्तनिपात में चांडाल का जिक्र किया है।
खत्तिये ब्राह्मणे वेस्से, सुद्दे चण्डालपुक्कु से।
न कि ंचि परिवज्जेति, सब्बमेवाभिमद्दति॥
मृतुराज क्षत्रिय, ब्राह्मण, वैश्य,शूद्र और चंडाल - किसी को कोभी नहीं छोड़ता, सबको कुचल डालता है।
"सुत्तनिपात" में "भगवान बुद्ध" ने चांडाल वर्ण व्यवस्था की सबसे निचली पाँचवा वर्ण बताया है,
"खत्तिये ब्राह्मणे वेस्से, सुद्दे चण्डालपुक्कु से।" "न कि ंचि परिवज्जेति, सब्बमेवाभिमद्दति।।"
"मृतुराज क्षत्रिय , ब्राह्मण, वैश्य,शूद्र और चंडाल - किसी को कोभी नही छोड़ता, सबको कुचल डालता है।"
प्राचीन विधि संहिता "मनु स्मृति" के अनुसार, इस वर्ग का उदय एक ब्राह्मण महिला और एक शूद्र पुरुष के मिलाप से हुआ था। कुछ विद्वानों का मत है कि नामशूद्र की उत्पत्ति बिहार की राजमहल पहाड़ियों में निवास करने वाली एक आदिम जनजाति से हुई है।
चांडाल शब्द का उपयोग प्रेमचंद ने अपनी कहानी नैराश्य में इस प्रकार किया है, ""चांडाल कहीं का! उसके कारण मेरे सैंकड़ों रुपये पर पानी फिर गया।" हिन्दी समाज की लोकोक्तियों तथा कहाबतों में "चांडाल चौकड़ी" का प्रयोग काफी होता है।
एंड्रिया जंग
एंड्रिया जंग (鍾彬嫻, पिनयिन: Zhōng Bīnxián) (जन्म:1959) कनाडाई मूल की एक अमेरिकी कार्यकारी और महिलाओं से जुड़े मुद्दों की प्रमुख समर्थक हैं।
आर्थर डी लेविनसन
आर्थर डी लेविनसन (जन्म: 31 मार्च 1950) गूगल के उद्यम केलिको के सीईओ एवं जीनटेक (1999 से) और एप्पल (2011 से) के वर्तमान अध्यक्ष हैं।  उन्होंने 1972 में सिएटल में स्थित वॉशिंगटन विश्वविद्यालय से अपनी स्नातक की डिग्री एवं 1977 में प्रिंसटन विश्वविद्यालय से जैव रसायन में अपनी पीएचडी प्राप्त की। बाद में उन्होंने माइकल बिशप और हेरोल्ड वार्मस के साथ सैन फ्रांसिस्को में स्थित कैलिफोर्निया विश्वविद्यालय के अणुजीव विज्ञान विभाग में काम किया। यहाँ हर्ब बोयर ने उन्हें जीनटेक में नौकरी की पेशकश की।
रोनाल्ड शुगर
रोनाल्ड डी शुगर (जन्म: 1948) 2003 से, एक वैश्विक रक्षा कंपनी, नॉर्थरोप ग्रुम्मन कारपोरेशन के बोर्ड अध्यक्ष और मुख्य कार्यकारी अधिकारी रहे हैं। 16 सितंबर 2009 को उन्होंने वर्षांत में नॉर्थरोप ग्रुम्मन के सीईओ के पद से रिटायर होने की घोषणा की। कंपनी के पूर्व चीफ ऑपरेटिंग ऑफिसर, वेस्ले जी. बुश ने उनकी जगह ली।
बॉब आइगर
रॉबर्ट ए "बॉब" आइगर (जन्म:10 फ़रवरी 1951) एक अमेरिकी व्यापारी और द वॉल्ट डिज़्नी कंपनी के वर्तमान अध्यक्ष और मुख्य कार्यकारी अधिकारी हैं। आइगर ने 2006 में, तनावपूर्ण संबंधों की एक अवधि के बाद, पिक्सार एनिमेशन स्टूडियो के अधिग्रहण का निरीक्षण किया। उनके नेतृत्व में 2009 में मार्वल इंटरटेनमेंट और 2012 में लुकासफिल्म का अधिग्रहण करने के बाद, डिज़्नी कंपनी की फ्रेंचाइजी का अग्रसर विस्तार हुआ।
अग्रसर।
गगनविहारी लालुभाई मेहता
गगनविहारी लालुभाई मेहता (1900–1974) १९५२ से १९५८ तक संयुक्त राज्य अमेरिका में भारतीय राजदूत थे। उन्हें १९५४ में पद्म भूषण से और १९५९ में पद्म विभूषण से सम्मानित किया गया। वो सर लालुभाई शामलदास के पुत्र थे।
चेचन्या
चेचन्या (Chechnya) या चेचन गणतंत्र (रूसी: Чече́нская Респу́блика, चेचेनस्काया रेस्पुब्लिका) रूस का एक गणतन्त्र है। यह कॉकस क्षेत्र के उत्तरी भाग में स्थित है। सन् १९९१ में सोवियत संघ के विघटन के बाद यहाँ पर अलगाववादियों ने रूस की केन्द्रीय व्यवस्था के विरुद्ध गृहयुद्ध छेड़ दिया था लेकिन समय के साथ-साथ हालात कुछ शांत हुए हैं। यह कैस्पियन सागर से लगभग १०० किमी की दूरी पर स्थित है। यहाँ के लोग मुख्यत: मुस्लिम है| चेचन्यी इस्लामी दर्शन तथा इस्लामी संस्कर्ती का प्रमुख केन्द्र भी है|
साम्बा
साम्बा (Samba) भारत के जम्मू और कश्मीर राज्य के साम्बा ज़िले में स्थित एक नगर है। यह ज़िले का मुख्यालय है और एक तहसील का दर्जा रखता है। साम्बा भारत व पाकिस्तान की अंतर्राष्ट्रीय सीमा पर स्थित है और सुरक्षात्मक दृष्टि से बहुत महत्व रखता है।२०११ की जनगणना के अनुसार - कुल जनसंख्या ४४५६२ है, पुरुष-६२%, महिलाएं-३८%। साक्षरता दर ८०% है।
हरी बाबा आश्रम, बीदसर
हरी बाबा आश्रम, श्री हरी बाबा के भक्तों के लिए एक धार्मिक स्थल है। यह राजस्थान के सीकर जिले के बीदसर गाँव में स्थित है। हरिबाबा आश्रम में साल भर हजारों राजस्थानी भक्त दर्शन के लिए आते हैं। हरि बाबा आश्रम समिति आश्रम और मेलों के प्रबंधन का कार्यभार रखती है।
नरेश चन्द्रा
नरेश चन्द्रा (जन्म 1934) पूर्व भारतीय सिविल सेवक हैं जो केबिनेट सचिव (1990–92) और संयुक्त राज्य अमेरिका में भारतीय राजदूत (1996–2001) रह चुके हैं। उन्हें २००७ में भारत के द्वितीय सर्वोच्य नागरीक सम्मान पद्म विभूषण से नव़ाज़ा गया।
उनका जन्म १ अगस्त १९३४ को इलाहाबाद में हुआ। उनकी शिक्षा भी इलाहाबाद में ही हुई जहाँ इलाहाबाद विश्वविद्यालय से उन्होंने गणित विषय में स्नातकोत्तर की उपाधि प्राप्त की। कुछ समय के लिए उन्होंने इलाहाबाद विश्वविद्यालय में व्याख्याता का कार्य भी किया।
नरेश चन्द्रा मई 1956 में भारतीय प्रशासनिक सेवा के लिए नियुक्त हुए जिसमें 1964 तक उन्होंने राजस्थान के विभिन्न जिलों में अपनी सेवायें दी।
उनके अनुसार उनके कार्यकाल की एक विशिष्ट घटना उनके शब्दों में यह है, "वाशिंगटन में हमारे दूतावास की इमारत के सामने हमें गांधी स्मारक की स्थापना - [महात्मा गांधी की प्रतिमा की स्थापना] करनी थी और यह यह भारी बाधाओं के बावजूद पूरा किया जाना था। हमारे पास इसे पूर्ण करने के लिए एक निश्चित समयावधि थी जिससे इसे अमेरिका के राष्ट्रपति की उपस्थिति में 16 सितम्बर 2000 को भारत के प्रधान मंत्री को समर्पित किया जा सके। ये दक्षिण एशियाई और अमेरिकीयों के लिए बहुत महान क्षण थे। मुझे मेरे पाकिस्तानी दोस्तों के भी बहुत सन्देश मिले - और पाकिस्तानी राजदूत ने मुझे बधाई सन्देश भेजते हुए प्रतिमा की स्थापना पर उसकी खुशी व्यक्त की।"
विपणन रणनीति
विपरण के लिए रणनीति भी बनानी आवश्यक होती है, जैसे की हमें वस्तुओ या सेवाओ को लोगो तक कैसे पहुचाये, पहुचाने के तरीकों और इनमे आने वाली समस्याओ के लिए प्लानिंग करना विपणन रणनीति कहलाती है।
लियो फ्रिगो मेमोरियल सेतु
लियो फ्रिगो मेमोरियल सेतु (टावर ड्राइव सेतु, पुराना नाम) ग्रीन बे के उत्तर में स्थित एक सेतु है जो फ़ौक्स नदी पर बना है। यह इंटर्सटेट ४३ को फौक्स नदी के ऊपर से लाता है। इसका नामकरण लियो फ्रिगो पर रखा गया है जो एक सामजिक कार्यकर्ता थे।
विष्णु सहाय
विष्णु सहाय (22 नवम्बर 1901– 3 अप्रैल 1989) पूर्व आयसीएस अधिकारी और केबिनेट सचिव थे जिन्होंने अपनी सेवानिवृत्ति के पश्चात नागालैण्ड और असम के राज्यपाल के रूप में अपनी सेवायें दी।
सहाय भगवान सहाय जो स्वयं आयसीएस अधिकारी और केरल और हिमाचल प्रदेश के राज्यपाल थे, के बड़े भाई थे। विष्णु सहाय ने एसएम कॉलेज चंदौसी और ऑक्सफ़र्ड विश्वविद्यालय से शिक्षा प्राप्त की।
सहाय का भारतीय सिविल सेवा में प्रतिष्ठित एवं लम्बा करियर रहा। उन्हें उत्तर प्रदेश के गन्ना आयुक्त और भारत सरकार द्वारा भारत के चीनी नियंत्रक एवं कृषि सचिव बनाया गया जिस पद को कैरा कोआपरेटिव ने भी सुसज्जित किया है, उन्होंने अमूल के वर्गीज कुरियन की न्यूज़ीलैण्ड डेरी उद्योग की शिक्षा के लिए छात्रवृति प्राप्त करने में सहायता की थी। उन्हें विदेश मंत्रालय में कश्मीर मामलों के सचिव का दायित्व भी सौंपा गया और १९५८ से १९६० एवं १९६१ से १९६२ के दौरान दो बार केबिनेट सचिव बनाया गया।
सहाय को दो बार असम का राज्यपाल नियुक्त किया गया जिसका प्रथम कार्यकाल 12 नवम्बर 1960 से 13 जनवरी 1961 एवं द्वितीय कार्यकाल 7 सितम्बर 1962 से 17 अप्रैल 1968 रहा। असम के राज्यपाल के रूप में, सहाय ने १९६४ में नागा विद्रोहियों के साथ संघर्ष विराम समझौते पर हस्ताक्षर किए। वो नागालैण्ड के प्रथम राज्यपाल भी रहे जहाँ उनका कार्यकाल 1 दिसम्बर 1963 से 17 अप्रैल 1968 रहा।
वयला
वयला(मलयालम: വയലാ, वयला)केरल में कोट्टयम जिले में स्थित एक छोटा सा गांव है। यह गांव पाला नगरपालिका शहर से लगभग 15 किलोमीटर की दूरी पर है और जिले राजधानी कोट्टयम से लगभग 20 किलोमीटर की दूरी .
वयला में एक अस्पताल (सेंट जॉर्ज माउंट अस्पताल वयला), एक सहकारी बैंक, डाकघर और एक सरकारी विध्यालय भी हैं
यहां तीन हिंदू मंदिरों हैं, काली मता की मंदिर (पारत्तुरुत्ति कावु), न्जरलप्पुषा श्री धर्म शास्ता मंदिर, त्रिक्कयिल श्री सुब्रमण्या स्वामी मंदिर उस्के अलावा एक कैथोलिक सीरियन चर्च (सेंट जॉर्ज चर्च, वयला), एक कैथोलिक लैटिन चर्च, तीन कैथोलिक सीरियन (सेंट जोसेफ, सेंट जेवियर्स, सेंट सेबस्टियन) और एक सेक्रेड हार्ट कॉन्वेंट भी हैं।
यह नाम वयला "धान के खेत" अर्थ मलयालम शब्द "‘वयल"’ से प्राप्त होता है कि माना जाता है।
अच्छी तरह से विस्तार सड़कों से जिला मुख्यालय कोट्टायम और अन्य प्रमुख शहरों से जुड़ा हुआ है। गांव में सार्वजनिक परिवहन निजी ऑपरेटरों द्वारा चलाए, बसों पर काफी हद तक निर्भर है। निकटतम के एस आर टी सी (केरल राज्य सड़क परिवहन) डिपो पाला पर है और सबसे नजदीक के एस आर टी सी परिचालन केंद्र एट्टुमानूर पर. कोच्चि अंतरराष्ट्रीय हवाई अड्डे गांव से 72 किमी पर स्थित है।  निकटतम रेलवे स्टेशन के दक्षिणी रेलवे के प्रशासन के अधीन है, जो कोट्टायम (स्टेशन कोड : के टी वै एम 20 किमी) रेलवे स्टेशन है। यह तिरुवनंतपुरम और एर्नाकुलम के बीच व्यस्त रेल मार्ग पर स्थित है और नई दिल्ली, मुंबई, बेंगलूर, हैदराबाद, कोलकाता, चेन्नई और अहमदाबाद जैसे देश में सबसे बड़े शहरों को जोड़ने के लिए कई लंबी दूरी की ट्रेनों से सेवा की है।
कोट्टायम पोर्ट, भारत की पहली मल्टी मॉडल इनलैंड कंटेनर डिपो (आईसीडी) और अंतर्देशीय जल रास्ते का उपयोग कर एक छोटी सी बंदरगाह स्थित है कोडूर नदी के तट पर, नाट्टकम पर स्थित है सिर्फ 25 किमी दूर गांव से है। केरल राज्य जल परिवहन विभाग (के एस डब्ल्यू टी डी) में और कोट्टायम शहर के आसपास के इलाकों के माध्यम से नौका सेवाएं चल रही है। फेरी शहर के लिए परिवहन की एक प्रमुख विधा पर्यटन कुमारकोम और अलाप्पुझा के गंतव्य है, साथ ही कई छोटे स्थलों से कनेक्ट कर रहे हैं। टाउन घाट और कोटिमता घाट - शहर में दो प्रमुख नौका घाटों रहे हैं। मेड़ के लिए एक प्रक्षेपण बिंदु लगभग केरल में पर्यटन के लिए एक पोस्टर छवि बन गई है जो वेम्बनाड झील पर सवारी के रूप में हाल के वर्षों में, कुमारकोम में नाव घाट अंतरराष्ट्रीय ख्याति अर्जित कर ली है।
जिला के भीतर यात्रा के लिए स्थानीय बस सेवाओं के अलावा, कोट्टायम और पाला के एस आर टी सी द्वारा चलाए अन्तर्राज्यीय बस सेवाओं के माध्यम से केरल के आराम करने के लिए अच्छी तरह से जुड़ा हुआ है। परिवहन के किराए पर रूपों मीटर युक्त टैक्सी और ऑटो रिक्शा में शामिल हैं। कोच्चि, भारत में प्रमुख बंदरगाहों में से एक अच्छी तरह से जुड़ा हुआ सड़कों से वयला से पहुंचा जा सकता है
विश्व व्यापार वार्ता
विश्व व्यापार वार्ता अन्तरराष्ट्रीय छात्रों द्वारा संचालित व्यापार सम्मेलन है। यह सालाना Organisationsforum Wirtschaftskongress (OFW) द्वारा आयोजित किया जाता है। विश्व व्यापार वार्ता मे वर्तमान नवाचारों और सामाजिक प्रवृत्तियों का विश्लेषण किया जाता है और मौजूदा एवं नये व्यापार मॉडल पर उनके प्रभाव के बारे में चर्चा की जाती है। इसलिए यह अर्थव्यवस्था, राजनीति और विज्ञान से शीर्ष स्तर के व्यक्तियों को उत्कृष्ट छात्रों के साथ लाता है और उन्हें एक पार पीढ़ीगत और पार सांस्कृतिक बातचीत के लिए एक मंच प्रदान करता है।
सम्मेलन स्वयंसेवक छात्र पहल Organisationsforum Wirtschaftskongress (OFW) द्वारा आयोजित किया जाता है। पहली वार्ता 1987 में कोलोन विश्वविद्यालय में हुई थी। तब तक यह केवल "डेस्चर Wirtschaftskongress" नाम के एक राष्ट्रीय सम्मेलन थी।
हरियाणा के मुख्यमंत्रियों की सूची
यह भारतीय राज्य हरियाणा के मुख्यमंत्रियों की सूची है।
2019 से अब तक - मनहोर लाल खटर (उपमुख्यमंत्री - दुस्यंत चौटाला jjp पार्टी )